 MUNICIPIUL CRAIOVA
CONSILIUL LOCAL AL MUNICIPIULUI CRAIOVA
HOTĂRÂREA NR.254
         Consiliul Local al Municipiului Craiova, întrunit în şedinţa ordinară din data de 30.04.2009.

        Având în vedere raportul nr.46459/2009 întocmit de Direcţia Urbanism şi Amenajarea Teritoriului prin care se propune concesionarea prin negociere directă a unui teren aparţinând domeniului privat al municipiului Craiova, în vederea extinderii ap.2 din imobilul cu destinaţia de locuinţe colective, situat în municipiul Craiova, str. Năvodari, nr. 8, bl. 8, sc. 1 şi rapoartele comisiilor de specialitate ale Consiliului Local al Municipiului Craiova nr.143, 144, 145, 146, 148/2009;


În conformitate cu prevederile Legii nr.50/1991, republicată, privind autorizarea executării lucrărilor de construcţii, modificată şi completată de Legea nr.376/2006, Ordinului nr.1430/2005 al Ministerului Transporturilor, Construcţiilor şi Turismului, Legii nr.350/2001 privind amenajarea teritoriului şi urbanismului, modificată şi completată prin Legea nr.289/2006 şi Legii nr.7/1996 privind cadastrul şi publicitatea imobiliară;


 În temeiul art.36 alin.2 lit.c coroborat cu alin.5 lit.b, art.45 alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:
Art.1.  Se aprobă  concesionarea prin negociere directă, pe o perioadă de 49 ani, a unui teren aparţinând domeniului privat al municipiului Craiova, în suprafaţă de 24,70 mp, în vederea extinderii apartamentului nr.2 din imobilul cu destinaţia de locuinţe colective, situat în str.Năvodari, nr. 8, bl. 8, sc. 1, către Dumitrescu Sorin şi Dumitrescu Mirela-Bianca, identificat conform planului de amplasament şi delimitare care reprezintă anexa la prezenta hotărâre.
Art.2.
Valoarea  redevenţei aferente terenului concesionat potrivit art.1 din prezenta hotărâre va fi stabilită prin raport de evaluare care va fi supus aprobării Consiliului Local al Municipiului Craiova.
Art.3. Se împuterniceşte Primarul Municipiului Craiova să semneze contractul de concesiune şi să îndeplinească condiţiile de publicitate imobiliară prevăzute de lege.
Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Urbanism şi Amenajarea Teritoriului, Direcţia Patrimoniu, Direcţia Economico - Financiară şi Direcţia Juridică Asistenţă de Specialitate şi Contencios Administrativ vor aduce la îndeplinire prevederile prezentei hotărâri.

      PREŞEDINTE DE ŞEDINŢĂ,                                        CONTRASEMNEAZĂ,
                                                                                                          SECRETAR, 

          Nicolae PÎRVULEASA                                                   Nicoleta MIULESCU

